La urbo **Seligenstadt** [ZE:lignŝtat] situas en la oriento de la distrikto Offenbach en Hesio, 25 kilometrojn oriente de Frankfurto ĉe Majno kaj en tuja proksimeco al la limo al Bavario. Ĝi troviĝas en la distriktaro Darmstadt de la federacia lando Hesio. Fine de la jaro 2021 la urba komunumo havis 24 968 loĝantojn.

Historio
--------

nuntempa fronta vido de la bazikilo *Einhard*
Seligenstadt unuafoje skribe menciiĝas dum 815 – la tiama nomo estas *Obermühlheim*. La urbo fondiĝis de monaĥo *Einhard*, la biografo de la franka reĝo Karolo la Granda. Post kiam li ricevis la frankan vilaĝon *Obermulinheim* dum 815 de la franka reĝo Ludoviko la Pia (posteulo de Karolo), Einhard ĉi tie fondis benediktinan monaĥejon. La adorataj ostoj de la kristanaj martiroj *Petrus* kaj *Marcellinus*, ŝtelitaj el Romo, transportiĝis de la baziliko *Steinbach* (proksime de la hodiaŭa Michelstadt) en la mezmontaro Odenvaldo al *Obermühlheim*, kiu pro tio ŝanĝis sian nomon al Seligenstadt (tradukebla al Esperanto per "urbo de la beatuloj"). Ĉirkaŭ la jaro komenciĝas la konstruo de la baziliko *Einhard*, kiu de tiam estas la simbolo de la urbo.

eksa benediktina abatejo
Dum 1028 en la urbo okazis katolika sinodo, kies plej grava rezulto estis la enkonduko de kvarfoje tri fastaj tagoj dum la katolika jaro, por kiuj oni difinis striktajn regulojn. Dum 1063 la imperiestro Henriko la Kvara konfirmis al la episkopo de Mainz la laŭleĝan posedon de la abatejo.

La imperiestro Frederiko Barbarosa, la "ruĝbarbulo", dum 1188 okazigas kortuman konsilion en Seligenstadt. Dum sia regado la loko ricevas urbajn rajtojn kaj palaco konstruiĝas borde de la rivero Majno.

Dum 1527 la episkopo de Mainz enkondukas novan urboleĝaron, kiu tre limigas la civitanajn rajtojn. Tamen la urbo plu profitas de la proksimeco al la rivero Majno kaj komerce interŝanĝas multajn varojn. Dum la tridekjara milito de 1618 ĝis 1648 la regiono kiel tuta Germanio tre suferas je milita detruo kaj sekvaj epidemioj. Parte la sveda armeo protektas la abatejon. Dum 1685 la abatejaj konstruaĵoj nove konstruiĝas.

Dum la jaro 1803 la ekleziaj posedaĵoj malfondatas. La katolika ŝtato *episkopejo kaj princejo Mainz* malaperas, Seligenstadt iĝas parto de la duklando *Hesio-Darmstadt* kaj la abatejo malfondiĝas.

Urbopartnerecoj
---------------

Seligenstadt partneras kun la komunumo *Triel-sur-Seine* ( Francio) kaj *Heel* ( Nederlando).

* la urbomura pordego Steinheimla urbomura pordego *Steinheim*
* trabfaka domotrabfaka domo
* la merkata placola merkata placo
* la baziliko kun ĝardenola baziliko kun ĝardeno

* Kategorio Seligenstadt en la Vikimedia Komunejo (Multrimedaj datumoj)

### Eksteraj ligiloj

* Oficiala retejo (germane)
* paĝoj pri la Esperanto-Rondo de Frankfurto kaj la Regiono *Rhein-Main*

|  |  |  |  |
| --- | --- | --- | --- |
| 

| v • d • rurbaj kaj neurbaj komunumoj en la distrikto Offenbach |
| --- |
| Dietzenbach | Dreieich | Egelsbach | Hainburg | Heusenstamm | Langen (Hesio) | Mainhausen | Mühlheim am Main | Neu-Isenburg | Obertshausen | Rödermark | Rodgau | Seligenstadt | blazono de la distrikto Offenbach |

 |


|  |  |
| --- | --- |
| Bibliotekoj | * PeEnEo: 102075
* GND: 4054455-2
* LCCN: n85002113
* VIAF: 237702057 144303601, 237702057
* NKC: ge754133
 |